Document ID: 31990R3146

*****
ΚΑΝΟΝΙΣΜΟΣ (ΕΟΚ) αριθ. 3146/90 ΤΗΣ ΕΠΙΤΡΟΠΗΣ
της 30ής Οκτωβρίου 1990
για τον καθορισμό της τιμής εισόδου όσον αφορά ορισμένα οπωροκηπευτικά καταγωγής τρίτων χωρών της Μεσογείου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3488/89 του Συμβουλίου της 21ης Νοεμβρίου 1989 για τον καθορισμό του τρόπου λήψεως αποφάσεως όσον αφορά ορισμένες διατάξεις που προβλέπονται για τα γεωργικά προϊόντα στο πλαίσιο των μεσογειακών συμφωνιών (1), και ιδίως το άρθρο 2,
Εκτιμώντας:
ότι, σύμφωνα με τις συμφωνίες που έχουν συναφθεί με διάφορες τρίτες χώρες της Μεσογείου, η Κοινότητα μπορεί να αποφασίσει τον καθορισμό της τιμής εισόδου για ορισμένα οπωροκηπευτικά, που κατάγονται από αυτές τις χώρες, λαμβάνοντας υπόψη τους ετήσιους ισολογισμούς των συναλλαγών ανά προϊόν και ανά χώρα, κατ' εφαρμογή του κανονισμού (ΕΟΚ) αριθ. 451/89 του Συμβουλίου της 20ής Φεβρουαρίου 1989 που αφορά τη διαδικασία που πρέπει να εφαρμόζεται σε ορισμένα γεωργικά προϊόντα καταγωγής διαφόρων τρίτων χωρών της Μεσογείου (2)·
ότι η εξέταση των προοπτικών εξέλιξης των εξαγωγών των τρίτων χωρών της Μεσογείου, που λαμβάνονται υπόψη στο πλαίσιο της συνολικής εξέλιξης της κοινοτικής αγοράς, οδηγεί πράγματι στην εφαρμογή του καθορισμού της τιμής εισόδου για τα πορτοκάλια, τις κλημεντίνες, τα μανταρίνια και άλλα παρόμια υβρίδια εσπεριδοειδών, τα λεμόνια καθώς και για τις ντομάτες·
ότι ο καθορισμός της τιμής εισόδου πρέπει για κάθε συγκεκριμένο προϊόν να αναφέρεται στο ποσό που πρέπει να αφαιρεθεί, ως τελωνειακός δασμός, από τις αντιπρωσωπευτικές τιμές που διαπιστώνονται στην Κοινότητα για τον υπολογισμό της τιμής εισόδου, το οποίο αναφέρεται στο άρθρο 24 του κανονισμού (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (3), όπως τροποποιήθηκε τελευταία από τον κανονισμό (ΕΟΚ) αριθ. 1193/90 (4)· ότι, ανάλογα με τα προϊόντα και την καταγωγή τους, οι κατά περίπτωση μειώσεις του ενός έκτου ή του ενός τρίτου, κατά τη διάρκεια της περιόδου των συναλλαγών, βοηθούν στο να επιτευχθεί ο επιδιωκόμενος στόχος· ότι οι μειώσεις αυτές πρέπει να εφαρμόζονται εντός των ορίων των καθορισμένων ποσοτήτων, σύμφωνα με τις μεσογειακές συμφωνίες·
ότι ο καθορισμός της τιμής εισόδου προβλέπεται για καθορισμένες ποσότητες που πρέπει να αποτελούν αντικείμενο λογιστικής καταχώρησης κατά τη διάρκεια των περιόδων που καθορίζονται στις συμφωνίες· ότι, πρέπει να δημιουργηθεί ένα σύστημα κοινοτικής επίβλεψης για την επίβλεψη του εν λόγω συστήματος καθορισμού· ότι μόλις επιτευχθούν οι ποσότητες που προβλέπονται στις μεσογειακές συμφωνίες και αναφέρονται σ' αυτόν τον κανονισμό, η Επιτροπή ενημερώνει σχετικά τα κράτη μέλη ·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για τον υπολογισμό της τιμής εισόδου, που αναφέρεται στο άρθρο 24 παράγραφος 3 του κανονισμού (ΕΟΚ) αριθ. 1035/72, από καθένα από τα προϊόντα καταγωγής τρίτων χωρών της Μεσογείου που αναφέρονται στο παράρτημα Ι, το ποσό που πρέπει να αφαιρείται ως τελωνειακός δασμός, από τις αντιπροσωπευτικές τιμές που διαπιστώνονται μειώνεται κατά το ποσοστό που αναφέρεται στο παράρτημα Ι και κατά τις περιόδους που αναφέρονται επίσης σ' αυτό. Η μείωση αυτή ισχύει εντός των ορίων των ποσοτήτων που αναφέρονται στο παράτημα ΙΙ.
Άρθρο 2
1. Οι εισαγωγές των προϊόντων που αναφέρονται στο παράρτημα ΙΙ και κατάγονται από τις χώρες που αναφέρονται σ' αυτό, υπόκεινται σε κοινοτική επίβλεψη.
2. Οι συμψηφισμοί των ποσοτήτων πραγματοποιούνται κατά τη διάρκεια του χρόνου στον οποίο τα προϊόντα παρουσιάζονται στο τελωνείο καλυμμένα με τις δηλώσης της ελεύθερης κυκλοφορίας.
Ένα εμπόρευμα δεν μπορεί να συμψηφιστεί με μια ποσότητα παρά μόνον εάν το πιστοποιητικό κυκλοφορίας των εμπορευμάτων υποβάλλεται πριν από την ημερομηνία μετά από την οποία δεν εφαρμόζεται πλέον το προτιμησιακό αυτό καθεστώς.
Η κατάσταση εξάντλησης των εν λόγω ποσοτήτων διαπιστώνεται στην Κοινότητα με βάση τις εισαγωγές που συμψηφίζονται με τους όρους που καθορίζονται στο πρώτο και δεύτερο εδάφιο.
Τα κράτη μέλη ενημερώνουν την Επιτροπή για τις εισαγωγές που πραγματοποιήθηκαν σύμφωνα με τις λεπτομέρειες που αναφέρονται παραπάνω και εντός της περιόδου και των προθεσμιών που αναφέρονται στην παράγραφο 3.
3. Σε περίπτωση πραγματικών εισαγωγών τα κράτη μέλη ανακοινώνουν στην Επιτροπή τους πίνακες των συμψηφισμών ανά δεκαήμερο, και οι πίνακες αυτοί πρέπει να διαβιβαστούν εντός προθεσμίας πέντε ημερών από τη λήξη αυτού του δεκαημέρου.
4. Μόλις επιτευχθούν οι ποσότητες που αναφέρονται στο παράρτημα ΙΙ, η Επιτροπή ανακοινώνει στα κράτη μέλη την ημερομηνία μετά την οποία δεν ισχύει πλέον το εν λόγω προτιμησιακό καθεστώς.
5. Η Επιτροπή μπορεί να αναλάβει τα αναγκαία διοικητικά μέτρα που είναι χρήσιμα για τον καθορισμό των λεπτομερειών διαχείρισης που αναφέρονται στις παραγράφους 1 έως 4.
Άρθρο 3
Τα κράτη μέλη και η Επιτροπή συνεργάζονται στενά για να εξασφαλίσουν την εφαρμογή του παρόντος κανονισμού.
Άρθρο 4
Ο παρών κανονισμός αρχίζει να ισχύει την 1η Νοεμβρίου 1990.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Οκτωβρίου 1990.

Labels: 3
17
19
5